सुशासनको नाममा भागवण्डा तन्त्रमा नीहित कुशासन र उदारीकरणको नाममा प्रतिस्पर्धा विरोधी सिण्डकेटतन्त्रको संस्थागतकरणको कारणले अर्थतन्त्र विश्व बजारमा लङ्गडो भएको छ । प्रतिस्पर्धा कार्य कुशलताको क्षमतामा व्यापक हृास आएको छ । यो प्रक्रियाले देशको ग्रामीण र शहरी दुवै क्षेत्रमा रोजगारीको विस्तार रोकेको छ । यसैकारण लाखौ लाख नेपाली देशभित्र रोजगारी नपाएर दुईछाक खान र आङ ढाक्ने एक सरोे लुगा लगाउन पनि नसक्ने भएपछि वाध्य भएर देश छोडी थोरै ज्यालामा विदेशजान वाध्य भएका छन् । यसैकारण विश्वमानचित्रमा नेपाल एउटा प्वाल परेको कचौरा वोकेर हिड्ने माग्नेको नयाँ रुप हुन थालेको छ भने यस्तो अवस्थामा पनि हिजोका “अग्रगामी” हरु देशको साधन श्रोतको दुरुपयोग गर्न कसिएर लागेका छन् । यही प्रवृत्ति कायम रहे नेपालकेही वर्षमा दक्षिण एशियाको सबैभन्दा गरीब देश हुन पुग्नेछ ।
